உந்துகை
[[File:Armadillo Aerospace Pixel Hover.jpg|thumb|upright=1.5|ஆர்மடிய்யா விண்தொகுதிகள் நிறுவனத்தின் நான்கு-[[ஏவூர்தி]] (Quad-Rocket) உந்துகைத் தொகுதி]]
 '''உந்துகை''' (''' Propulsion''') என்பது [[இயக்கம் (இயற்பியல்)|இயக்கத்]]தை ஏற்படுத்தும் விசையைத் தோற்றுவிப்பதற்கான மூலம் ஆகும்.  வழமையாக ஓர் '''உந்துகைத் தொகுதி''' என்பது எந்திர ஆற்றல் மூலத்தையும், அவ்வாற்றலை இயக்கத்துக்குப் பயன்படுத்தும் உந்துவிப்பானையும் கொண்டதாகும்.  தற்காலத் தொழில்நுட்பத்தில் பல்வேறு வகை [[பொறி]]கள் ஆற்றல் மூலங்களாகவும், உந்திகள் (Propeller), சக்கரங்கள் (Wheels) அல்லது உந்துகைத் தூம்புவாய் (Propulsive Nozzle) போன்றவை உந்துவிப்பானாகவும் செயல்படுகின்றன.&lt;ref&gt;{{cite book |title=A Dictionary of Aviation |url=https://archive.org/details/dictionaryofavia0000wrag |first=David W. |last=Wragg |isbn=9780850451634 |edition=first |publisher=Osprey |year=1973 |page=[https://archive.org/details/dictionaryofavia0000wrag/page/216 216]}}&lt;/ref&gt;
 
 [[உயிரியல்]] உந்துகை அமைப்பில் [[தசை]]கள் ஆற்றலைத் தோற்றுவிக்கும் மூலமாகவும், [[கால்]]கள், [[இறக்கை]]கள் மற்றும் (மீன்) துடுப்புகள் உந்துவிப்பானாகவும் செயல்படுகின்றன.
 
 ==வாகனங்களுக்கான உந்துகை வகைகள்==
 ===காற்று===
 [[File:Tupolev Tu-95 in flight.jpg|thumb|left|சுழல்-உந்திப் பொறி பொருத்தப்பட்ட டுபொலெவ் டியு-95]]
 
 வானூர்தியின் உந்துகைத் தொகுதியானது ஏதேனும் ஒரு வகை [[வானூர்திப் பொறி]]யையும் தள்ளுவிசையை உண்டாக்குகின்ற உந்தி (Propeller) அல்லது உந்துவிக்கும் புறக்கூம்புவாயையும் கொண்டதாகும்.  வானூர்தியின் உந்துகைத் தொகுதியானது இரண்டு பணிகளைச் செய்தாக வேண்டும்.  ஒன்று, வானூர்தியின் நிலையான பறத்தலின்போது வானூர்தியின்மீது காற்று ஏற்படுத்தும் [[இழுவை]]க்குச் சமமான தள்ளுவிசையை ஏற்படுத்தவேண்டும்.  இரண்டு, முடுக்கத்தின்போது வானூர்தியின்மீதான இழுவைக்கும் மேலான அதிக தள்ளுவிசையை உண்டுபண்ணவேண்டும்.  எந்த அளவுக்கு இழுவைக்கும் தள்ளுவிசைக்கும் வித்தியாசம் அதிகப்படியாக இருக்கிறதோ அந்தளவுக்கு வானூர்தி முடுக்கம் பெறும்.
 
 ===நிலம்===
 [[போக்குவரத்து]]ப் பயன்பாடுகளுக்காக நிலத்தின்மீது உந்துகைத் தொகுதிகள் பயன்படுத்தப்படுகின்றன.  இவற்றுள் ஆற்றல் மூலமாக பலவகை [[பொறி]]களும் உந்துவிப்பான் தொகுதியில் [[சக்தி மாற்றம் (இயந்திரவியல்)|சக்தி மாற்றம்]] மற்றும் [[சக்கரம்|சக்கரங்]]கள் இடம்பெறுகின்றன.
 
 ===நீர்===
 நீர்வழிப் போக்குவரத்துக்காக கப்பல் மற்றும் படகுகளின் இயக்கத்துக்காக உந்துகைத் தொகுதிகள் பயன்படுத்தப்படுகின்றன.  இக்காலம் வரையிலும் சிறுவகைப் படகுகளில் துடுப்புகளும் விரிப்புகளுமே பயன்படுத்தப்பட்டுவருகின்றன.  கப்பல்களில் உந்திகள் (Propeller) பயன்படுத்தப்படுகின்றன; அவற்றை இயக்க நீராவிப் பொறிகள், டீசல் பொறிகள், சுழலிப் பொறிகள் மற்றும் அணுப்பிளவுப் பொறிகள் உள்ளிட்ட  பல்வகைப் பொறிகள் பயன்படுத்தப்படுகின்றன.
 
 ===விண்வெளி===
 [[Image:Shuttle Main Engine Test Firing.jpg|thumb|left|விண்ணோட முதன்மைப் பொறியின் சோதனை எரிப்பு]]
 விண்ணூர்திகளின் உந்துகை என்பது [[விண்ணூர்தி]] மற்றும் [[செயற்கைக்கோள்]]களை செலுத்தப் பயன்படுவதாகும்.  பல்வகை விண் உந்துகை முறைகளை இருக்கின்றன.  ஒவ்வொன்றுக்கும் நிறைகளும் குறைகளும் உள்ளன.  அதிக அளவில் ஆய்வு நடைபெறும் துறையாக விண் உந்துகை முறைகள் இருக்கின்றன.  பொதுவாக, வளிமத்தை அதிக திசைவேகத்தில் சுருங்கி-விரியும் தூம்புவாய் வழியாக செலுத்துவதன் மூலம் தள்ளுவிசை உண்டாக்கப்படுகிறது.  இவ்வகைப் பொறி [[ஏவூர்திப் பொறி]] என்றழைக்கப்படுகிறது.
 
 ஏவுதலின்போது பெரும்பாலும் வேதி எரிபொருட்களைப் பயன்படுத்தும் விண்ணூர்திகள், விண்வெளியில் மின்னுந்துகையையும் பயன்படுத்துகின்றன.  இன்றளவும் செயற்கைக்கோள்கள், விண்ணூர்திகள் மற்றும் விண்ணுளவிகள் தமது நிலைப்பாடு, நோக்கு மற்றும் கோண உந்தத்தைக் கட்டுப்படுத்த சிறு ஏவூர்திப் பொறிகளைப் பயன்படுத்துகின்றன.
 
 ==விலங்குகள்==
 [[Image:Beeinflightfromfront.jpg|thumb|upright=1.3|பறத்தலில் ஒரு [[தேனீ]].]]
 விலங்குகளின் தான்-உந்துகையான இடம்பெயர்தல் என்பது பல்வேறு வகைகளில் செய்யப்படுகிறது; அவை: ஓடுதல், நீந்துதல், பறத்தல் மற்றும் தாவுதல்.  விலங்குகள் உணவைத் தேடவும், சாதகமான வாழ்விடத்தைக் கண்டறியவும், தாக்கவரும் விலங்குகளிலிருந்து தம்மைப் பாதுகாத்துக் கொள்ளவும் என பல்வேறபட்ட காரணங்களுக்காக இடப்பெயர்வை நிகழ்த்துகின்றன.
 
 இடம்பெயர்வானது [[புவியீர்ப்பு]], [[நிலைமம்]], [[உராய்வு]] மற்றும் காற்றின் [[இழுவை]]  போன்ற பல்வேறு காரணிகளைத் தாண்டி நிகழ்த்தப்பட வேண்டியதாகும்.  [[நியூட்டனின் இயக்க விதிகள்|நியூட்டனின் மூன்றாம் விதிப்]]படியே விலங்குகளின் இடம்பெயர்வுகள் ஆராயப்படுகின்றன; அதாவது, நிலையாய் இருக்கும் ஒரு விலங்கினம் முன்செல்ல வேறு எதனையேனும் பின்தள்ள வேண்டும்.  நிலவாழ் உயிரினங்கள் தரையை எதிர்த்துத் தள்ள வேண்டும், காற்றில் பறக்கும் விலங்கினங்கள் காற்றையும், நீர்வாழ் உயிரினங்கள் நீரையும் தள்ளியே முன்னேறுகின்றன.&lt;ref&gt;{{Cite journal | title=Constructing Animal Locomotion from New Thermodynamics Theory | first1=Adrian | last1=Bejan | first2=James H. | last2=Marden | journal=American Scientist | volume=94 | issue=4 | year=2006 | pages=342–349 | postscript=&lt;!--None--&gt; | doi=10.1511/2006.60.342}}&lt;/ref&gt;
 
 ==மேலும் பார்க்க==
 * [[போக்குவரத்து]]
 
 ==உசாத்துணைகள்==
 {{reflist|}}
 
 ==வெளியிணைப்புகள்==
 *{{Commonscat-inline|Propulsion}}
 {{wiktionary|propulsion}}
 * {{cite web|last=Pickering|first=Steve|title=Propulsion Efficiency|url=http://www.sixtysymbols.com/videos/propulsion.htm|work=Sixty Symbols|publisher=Brady Haran from the University of Nottingham|year=2009}}
 
 [[பகுப்பு:ஊர்தி தொழில்நுட்பம்]]